Sjálfkeyrandi bíll Uber . Áætlun fyrirtækisins um sjálfkeyrnandi bíla hefur ekki borið barr sitt eftir banaslysið í fyrra . Vísir / Getty Saksóknarar í Arizona telja að farveitan Uber sé ekki ábyrg vegna banaslyss sem átti sér stað í mars í fyrra . Þá ók sjálfkeyrandi bíll fyrirtækisins á gangandi vegfaranda á leið yfir götu . Tilraunir fyrirtækisins með sjálfkeyrandi tækni Þrátt fyrir að saksóknarnir telji fyrirtækið ekki bera lagalega ábyrgð á slysinu vísuðu þeir máli ökumannsins sem sat við stýrið til rannsóknar hjá lögreglu , að sögn Reuters-fréttastofunnar . Hann gæti átt yfir höfði sér ákæru vegna manndráps af gáleysi . Lögreglan hefur sagt að auðveldlega hefði verið hægt að komast hjá slysinu . Slysið átti sér stað í borginni Tempe þar sem sjálfkeyrandi Volvo XC 90 - jepplingur var í tilraunaakstri . Rannsókn hefur leitt í ljós að ökumaðurinn sem sat við stýrið og átti að vera tilbúinn að grípa inn í hafi verið að streyma myndefni á símanum sínum rétt áður en bíllinn skall á tæplega fimmtuga konu sem fór yfir götuna . Hún lést af sárum sínum . Tvær samgönguöryggisstofnanir rannsaka ennþá banaslysið . Uber hélt prófunum sínum á sjálfkeyrandi bílum áfram í desember en umfang þeirra en minna en áður en slysið átti sér stað . Allar athugasemdir eru á ábyrgð þeirra er þær rita . Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .